**NIT od 6. 4. 2020 do 10. 4. 2020**

1. **ura**

Ponovimo. Preberi trditve. Katere so pravilne?

V zvezek zapiši naslov PONAVLJAM

Ko prebereš pravilno trditev, jo prepiši. Ko prebereš napačno trditev, petkrat poskoči, se trikrat zavrti in reci Ojojoj!

|  |  |
| --- | --- |
| 1. Lasje niso organ, saj niso sestavljeni iz tkiva ampak iz roževine. | 2. Vsa živa bitja imajo v telesu enake organe. |
| 3. Celice lahko vidimo samo s teleskopom. | 4. Živalska, rastlinska celica in enocelični organizmi se razlikujejo po delovanju in obliki. |
| 5. Enoceličar, ki ga lahko vidimo s prostim očesom, se imenuje pravimuci. | 6. Zobje so organ za šklepetanje, kadar nas je strah. |
| 7. Koža s potenjem in drgetanjem preprečuje, da bi se telo pregrelo ali podhladilo. | 8. Redno umivanje škoduje koži, saj se ta rada obrabi. |
| 9. S kožo lahko zaradi čustev zaznavamo temperaturo. | 10. Naloge okostja so, da daje telesu oporo, omogoča pokončno držo in ščiti notranje organe. |
| 11. Delovanje črevesja uravnavamo sami, s svojo voljo. Samo rečemo mu: zdaj! In začne delovati. | 12. Mišice postajajo močnejše in se počasneje utrudijo, če jih obilno zalagamo s hrano. |
| 13. Stiki med kostmi so lahko gibljivi (sklepi) ali negibljivi (šivi). | 14. Najmanjšim kostem v telesu rečemo izvijač, klešče in nalivnik. |
| 15. Veliko gibljivost telesa omogočajo sklepi skupaj z dvema mišicama. | 16. Srčna mišica ponoči počiva zato takrat ne dela. |

**Si že? Prepisanih mora biti točno 6. Ti nekaj povem? To so odgovori na tri vprašanja v učbeniku na strani 9 in 14.**

**2. ura**

Ta teden bomo veliko telovadili. Zdrav duh, v zdravem telesu, pravijo.

Tisti duh ni strahec iz filmov, ampak možgani, ki opravljajo ogromno pomembnih nalog. Med drugim lahko s pomočjo oči zaradi njih tudi tole bereš.

Zdaj bodo tvoje oči pogledale video, tvoji možgani pa opravili ostalo.

Klikni na povezavo: <https://4d.rtvslo.si/arhiv/od-popka-do-zobka/174530925>

Saj so že vse povedali. Zdaj veš tudi, da nas včasih možgani lahko malo nahecajo, zato vseeno preveri v učbeniku, če je vse res.

O možganih preberi v učbeniku, na strani 15 in 16.

**Naslednji teden pa naprej. ☺**